**Դորտմունդի օպերային թատրոն** (գերմ.՝ Opernhaus Dortmund), հիմնադրվել է 1966 թվականին և գտնվում է «Դորտմունդի թատրոն» կազմակերպության ղեկավարության ներքո։ Ներկայիս շենքը փոխարինել է ավելի վաղ՝ 1904 թվականին կառուցված և Առաջին համաշխարհային պատերազմի ժամանակ ավերված շինությանը։

Ճարտարապետներ Հենրիխ Ռոսկոտտեն և Էդգար Տրիտհարտը ժամանակակից ոճով են նախագծել թատրոնի կառուցումը։ Դահլիճը, այդ թվում բեմը և տեխնիկական տարածքները առավելապես ուղղանկյունաձև են (գերմ.՝ Bühnenhaus): Վերջիններս առանձնացված են հանդիսասրահից, որը տեղակայված է խխունջանման ծածկ-պատյանի տակ։

Բացում
------

Օպերային թատրոնի նոր շենքը բացվել է 1966 թվականի մարտի 3-ին և նախատեսված է եղել օպերաների, բալետների և ընդհանրապես այնպիսի ներկայացումների բեմադրման համար, որոնք պահանջում են մեծ բեմահարթակ։ Թատրոնի առաջին ներկայացումը եղել է Ռիխարդ Շտրաուսի «Վարդի ասպետը» օպերան, որն առաջին անգամ բեմադրվել է 1911 թվականին։ Դորտմունդի ֆիլհարմոնիկ նվագախումբը ղեկավարում էր Վիլհելմ Շյուխտերը։ Օկտավիանայի դերերգը կատարում էր Թերեզա Ժիլիս Գարան, հրավիրված արտիստուհի Էլիզաբեթ Գրյումմերը՝ Մարշալշի, և Կուրտ Բյոմմեն՝ պարոն Օքսի դերը։ Երկրորդ թատերաշրջանում թատրոնում բեմադրվեցին Ջուզեպպե Վերդիի «Տրուբադուր» օպերան (Ազուչենա՝ Ֆեդորա Բարբիերի), Մոցարտի «Կախարդական սրինգը», Հինդեմիտի «Նկարիչ Մատիսը» և Յոհան Շտրաուսի «Գնչուական պարոնը»։

Մեծ Տան առաջին ներկայացումներից էին Բրեխտի և Բեկկետի «Գալիլեյի կյանքը» և Ժաննա Անուի «Աստծո պատիվը»։ Գերմանական Ռոստոկ քաղաքի Ժողովրդական թատրոնն այնտեղ ներկայացրեց Պյոտր Վայսի «Մարատ/Այգի» պիեսը, ինչն անսովոր էր «երկաթյա վարագույրի» դարաշրջանում։

Ղեկավարություն
--------------

1973-1979 թվականներին թատրոնի գեղարվեստական ղեկավարը Մարեկ Յանովսկին էր, որից հետո պարտականությունները հաջորդաբար ստանձնեցին Մոշե Ացմոն (1996-2000), Անտոն Մարիկը և Արթուր Ֆագենը, 2008-2013 թվականներին՝ Յակ վան Սթին։ Դորտմունդի Ֆիլհարմոնիան մինչև 2002 թվականը օպերային թատրոնն օգտագործում էր համերգների համար։

Համաշխարհային պրեմիերաներ և խաղացանկ
------------------------------------

1967 թվականին տեղի ունեցավ Վալտեր Շտեֆանեսի «Իլայ» օպերայի պրեմիերան, որի նվագավարն էր Վիլհելմ Շյուխտերը։ Նրան Դորտմունդ քաղաքը պատվիրեց աշխատել Նելլի Զաքսի դրամայի մոտիվներով։

1992 թվականին թատրոնում կայացավ նաև Ռեինհարդ Ֆեբելի *«Sekunden und Jahre des Caspar Hauser»* օպերայի պրեմիերան։

Ծանոթագրություններ
------------------

1. ↑  "Dortmund Opera House". structurae. Retrieved 4 февраля 2019.
2. ↑  "Celebrating 100 Years of Theatre Dortmund". Theater Dortmund. 2004. Արխիվացված է the original 2012 թ․ ապրիլի 21-ին. Retrieved 4 февраля 2019. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Nadine Albach (14 апреля 2010). ""Wir sind eine Oper für alle"" (in German). derwesten.de. Արխիվացված է the original 2012 թ․ օգոստոսի 13-ին. Retrieved 4 февраля 2019. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
4. ↑  "Walter Steffens Werke / Works" (in German). Walter Steffens. 2010. Retrieved 4 февраля 2019.`{{cite web}}`: CS1 սպաս․ չճանաչված լեզու (link)
5. ↑  "Reinhard Febel / Werke". Casa Ricordi. 2011. Retrieved 4 февраля 2019.

Արտաքին հղումներ
----------------

* Պաշտոնական կայք Archived 2018-08-16 at the Wayback Machine.
* Դորտմունդի օպերային թատրոն theoperacritic.com
* Դորտմունդի թատրոն theater-tv.com

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 315103381 · WorldCat VIAF: 315103381 |

 |